《寄柳道传黄晋卿两生》
宋代·方凤

太璞散已久，鸿甄疑未均。
惟有砥砺志，搜剥得其纯。
勿以珪璋质，顽石置勿陈。
君揽国香蕊，每与荆棘邻。
荆棘岂不刺，反以扬素尘。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。